b'\n_START_ARTICLE_\nDiagnoza\n_START_PARAGRAPH_\nDiagnoza pomeni v medicini prepoznavanje in poimenovanje bolezni._NEWLINE_Beseda izhaja iz gr\xc5\xa1ke besede \xce\xb4\xce\xb9\xce\xac\xce\xb3\xce\xb9\xce\xb3\xce\xbd\xe1\xbf\xb6\xcf\x83\xce\xba\xce\xb5\xce\xb9\xce\xbd, ki pomeni razpoznavati, razlo\xc4\x8devati (\xce\xb4\xce\xb9\xce\xac = narazen, \xce\xb3\xce\xb9\xce\xb3\xce\xbd\xe1\xbf\xb6\xcf\x83\xce\xba\xce\xb5\xce\xb9\xce\xbd = u\xc4\x8diti, zaznavati).\n_START_SECTION_\nZgodovina\n_START_PARAGRAPH_\nDiagnostika izvira \xc5\xbee iz \xc4\x8dasa Imhotepa v starem Egiptu in Hipokrata v anti\xc4\x8dni Gr\xc4\x8diji. Kitajska medicina pozna \xc5\xa1tiri diagnosti\xc4\x8dne metode: opazovanje, poslu\xc5\xa1anje/vohanje, izpra\xc5\xa1evanje in tipanje. Babilonsko besedilo s podro\xc4\x8dja medicine Diagnosti\xc4\x8dni priro\xc4\x8dnik, ki ga je napisal Esagil-kin-apli (delujo\xc4\x8d med letoma 1069 in 1046 pr. n. \xc5\xa1t.), vpeljuje v diagnostiko bolezni izkustvo, logiko in razum. Esagil-kin-apli je opisal simptome, diagnostiko in prognozo za ve\xc4\x8d vrst bo\xc5\xbejasti in sorodnih bolezni.'